EkBass/fiwiki-20250220-pages-articles huggingface dataset:
Väinö Kivi

Väinö Kivi (13. marraskuuta 1876 Huittinen – 24. lokakuuta 1954 Helsinki) oli suomalainen juristi ja kansanedustaja. Kiven vanhemmat olivat rusthollari Oskar Kivi ja Amanda Ulriika Kankaanpää. Hän pääsi ylioppilaaksi 1896 Porin lyseosta ja suoritti Helsingin yliopistossa ylemmän oikeustutkinnon ja ylemmän hallintotutkinnon 1899 sekä valmistui lakitieteen kandidaatiksi 1909. Kivi sai varatuomarin arvon 1902. Kivi oli Turun hovioikeudessa kanslistina 1904–1906 ja notaarina 1906–1912. Hän oli Suomen senaatin oikeusasiaintoimituskunnan esittelijäsihteerinä 1912–1915 sekä prokuraattorinapulaisena ja vt. prokuraattorina 1915–1917. Hän sai valtioneuvoksen arvonimen vuonna 1916. Kivi toimi sitten liikemiehenä 1917–1954 ja hän oli myös maanviljelijänä Huittisissa 1898–1936. Kivi omisti isänsä jälkeen Kivirannan kartanon Huittisissa 1901–1954. Kivi oli kokoomuksen kansanedustajana 1929–1930 edustaen Uudenmaan läänin vaalipiiriä. Hän oli presidentin valitsijamiehenä vuoden 1931 presidentinvaaleissa. Kivi oli Huittisten kunnanvaltuuston puheenjohtajana ja 1929 Helsingin kaupunginvaltuutettuna. Kivi oli Keskinäisen vakuutusyhtiö Tarmon johtokunnan ja hallintoneuvoston puheenjohtajana, Kajaani Oy:n johtokunnan puheenjohtajana ja Oulu Oy:n hallintoneuvoston puheenjohtajana. Kivi oli naimisissa vuodesta 1901 Laina Maria Lindstedtin (1877–1927) kanssa.Porvarillisen Työn arkisto : Väinö KiviWikiaineisto : Kuka kukin oli 1961 Laina Kiven veli oli piispa Yrjö Loimaranta. Laina ja Väinö Kivi on haudattu Hietaniemen hautausmaalle Helsinkiin.Voitto Viro: Vanha hautausmaa: Helsingin Hietaniemen hautausmaan opas (2. uudistettu laitos), s. 104. Helsinki: Otava, 1993. ISBN 951-1-12259-2. == Lähteet == Luokka:Suomalaiset juristit Luokka:Kansanedustajat Luokka:Kansallisen Kokoomuksen poliitikot Luokka:Helsingin kaupunginvaltuutetut Luokka:Huittisten kaupunginvaltuutetut Luokka:Uudenmaan vaalipiiri Luokka:Suomalaiset liikemiehet Luokka:Suomalaiset maanviljelijät Luokka:Vuonna 1876 syntyneet Luokka:Vuonna 1954 kuolleet
Li Lingwei (keihäänheittäjä)

Li Lingwei (, s. 26. tammikuuta 1989 Binzhou, Shandong) on kiinalainen keihäänheittäjä. Li saavutti MM-hopeaa Lontoossa 9. elokuuta 2017 henkilökohtaisella ennätyksellään 66,25 metriä. Hän on voittanut Aasian- mestaruuden vuosina 2013 ja 2017. Li sijoittui kahdeksanneksi alle 20-vuotiaiden maailmanmestaruuskilpailuissa 2006 tuloksella 54,26. Kaksi vuotta myöhemmin pidetyissä alle 20-vuotiaiden MM-kilpailuissa hän saavutti hopeaa 59,25 metrin heitolla. Hän voitti samana vuonna alle 20-vuotiaiden Aasian-mestaruuden. Li oli hopealla myös Kantonissa järjestetyissä Aasian- mestaruuskilpailuissa 2009 tuloksella 55,13. Aasian kisoissa 2010 hän puolestaan saavutti pronssia. Tuolloin hänen paras heittonsa kantoi 57,51 metriä. Vuonna 2012 Li osallistui Lontoon olympialaisiin. Siellä hän heitti karsinnassa parhaalla heitollaan 56,50 metriä eikä selviytynyt loppukilpailuun. Seuraavan vuoden Aasian-mestaruuskilpailuissa Punessa Li voitti kultaa tuloksella 60,65. Yleisurheilun MM-kilpailuissa 2013 hän selviytyi karsinnasta finaaliin 61,51 metrin heitolla. Loppukilpailussa Li sijoittui kahdeksanneksi tuloksella 61,30. Vuoden 2014 Aasian kisoissa hän ylsi hopealle tuloksella 61,43. Pekingin MM-kilpailuissa 2015 hän oli viides tuloksella 64,10. Li karsiutui Rio de Janeiron olympialaisten 2016 loppukilpailusta. Hän voitti Aasian-mestaruuden Bhubaneswarissa 2017 tuloksella 63,06. Saman vuoden Lontoon MM-kilpailuissa hän saavutti hopeaa kolmannella kierroksella heittämällään ennätyksellään 66,25. == Lähteet == == Aiheesta muualla == * Luokka:Kiinalaiset keihäänheittäjät‎ Luokka:Vuonna 1989 syntyneet Luokka:Elävät henkilöt
Li Lingwei

Li Lingwei on seuraavien henkilöiden nimi: * Li Lingwei (s. 1964), kiinalainen sulkapalloilija * Li Lingwei (s. 1989), kiinalainen keihäänheittäjä.
Born to Run (kappale)

Born to Run on amerikkalaisen laulaja-lauluntekijä Bruce Springsteenin kappale hänen samannimiseltä Born to Run -albumiltaan. Kappaleen on tehnyt Bruce Springsteen ja sen ovat tuottaneet Springsteen ja Mike Appel. Kappale on muun muassa päässyt sijalle 21 Rolling Stones -lehden 500 Greatest Songs of All Time -listalla. ==Kappaleen tekeminen== Kappale on tehty New Jerseyssä vuonna 1974 ja se oli Bruce Springsteenin viimeinen yritys tulla menestyksekkääksi. Edellisenä vuonna Springsteen oli julkaissut kaksi albumia, jotka saivat kriittistä suosiota mutta vähän kaupallista menestystä. Kappale on kirjoitettu ensimmäisessä persoonassa, ja se on rakkauskirje tytölle nimeltä Wendy. Springsteen kertoo vuoden 1996 kirjassaan Songs, että kappaleen alku oli tehty kitaralla alkuriffin ympärille, ja kappaleen tekeminen viimeisteltiin pianolla, soitimella, jolla suurin osa albumista sävellettiin. ==Levytys== Kappaleen levyttämisessä Springsteen sai hänen tunnetun maineensa perfektionistina käyttäen yhtätoista kitararaitaa, jotta saisi kappaleen kuulostamaan juuri oikealta. Kappale levytettiin 914 Sound Studiosilla, New Yorkin Blauveltissa. Julkaistaessa elokuussa 1975 kappaleesta ja albumista tuli vertaansa vailla olevia menestyksiä Springsteenille lennättäen hänet kuuluisuuteen. ==Suoriutuminen listoilla== "Born to Run" oli Springsteenin ensimmäinen maailmanlaajuinen singlejulkaisu, siitä huolimatta se saavutti vain pientä ensimenestystä Yhdysvaltojen ulkopuolella. Yhdysvalloissa single sai laajaa soittoaikaa progressiivisen- ja aikuisrockin radioasemilla, ja se oli top 40 hitti, yltäen sijalle 23 Billboard Hot 100 -listalla. ===Viikoittaiset listat=== Listat (1975) Paras sijoitus Australia 38 Canadian RPM Top Singles 53 U.S. Billboard Hot 100 23 U.S. Cash Box Top 100 17 ===Vuoden lopun listat=== Listat (1975) Sijoitus Kanada 188 ==Suoriutuminen muutoin== Vuonna 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Born to Run” ylsi kokonaistuloksissa sijalle 70. ==Kokoonpano== *Bruce Springsteen – kitara, laulu *Garry Tallent – bassokitara *Ernest "Boom" Carter – rummut *David Sancious – koskettimet *Danny Federici – urut, kellopelit *Clarence Clemons – saksofoni ==Coverit== *Frankie Goes To Hollywood teki kappaleesta cover- version debyyttialbumilleen Welcome to the Pleasuredome(1984). *Big Daddy -yhtye teki kappaleesta coverin vuoden 1991 albumilleen Cutting Their Own Groove. *Heavy metal -yhtye Wolfsbane teki kappaleesta coverin heidän EP:lleen "Everything Else" vuonna 1993. *Suzi Quatro teki kappaleesta coverin vuonna 1995 *Pate Mustajärvi versioi kappaleen suomeksi nimellä "Synnyimme lähtemään" vuonna 1986. ==Lähteet== Luokka:Bruce Springsteenin kappaleet Luokka:Vuoden 1975 kappaleet
Teen Top

Teen Top (kor.틴탑) on eteläkorealainen poikabändi, johon kuuluu viisi jäsentä. Bändi debytoi TOP Median alaisuudessa 10. Heinäkuuta 2010 kappaleellaan Clap julkaisten samalla debyyttialbuminsa Come into the World, jonka jälkeen he ovat julkaisseet yksitoista muuta albumia Koreassa. Alkuvaiheessa, ennen virallista fan club nimeä, bändi kutsui fanejaan Andromeda nimellä, mutta myöhemmin fanien virallinen nimi vaihtui Angeliksi ja virallinen faniryhmän väri on laventeli. == Elämänura == Ricky ja Niel olivat kummatkin lapsinäyttelijöitä. Niel debytoi musikaalissa Please, missä hän esitti nuorempaa versiota Joo Wonin roolista. Ricky debytoi Seo Taijin musiikkivideolla Human Dream ja myöhemmin esitti nuorempaa versiota Song Seung-heonin hahmosta Love Songissa. Neljä Teen Topin jäsentä (Changjo, Niel, C.A.P ja L.Joe) osallistuivat avoimeen Lotte World koe-esiintymiseen, josta heidät valittiin TOP Median alaisuuteen harjoittelemaan. Chunji ja Ricky valittiin bändiin yksityisten koe-esiintymisten kautta. L.Joe osallistui kahdesti koe-esiintymiseen, ennen kuin hänet valittiin harjoittelemaan muiden mukaan TOP Median alaisuuteen. == Jäsenet == Esiintymisnimi Esiintymisnimi Syntymänimi syntymäaika Romanisointi Hangul Romanisointi Hangul C.A.P Bang Min-soo 방민수 4. Marraskuu 1992 Chunji Lee Chan-hee 5. lokakuuta 1993 Niel Ahn Daniel 16. Elokuu 1994 Ricky Yoo Chang-hyun 27. helmikuuta 1995 Changjo Choi Jong-hyun 16. Marraskuu 1995 ==Lähteet== == Aiheesta muualla == Luokka:Eteläkorealaiset hip hop -yhtyeet
Hungry Heart (kappale)

Hungry Heart on amerikkalaisen laulaja-lauluntekijä Bruce Springsteenin tekemä ja esittämä kappale hänen viidenneltä studioalbumilta, The River. Kappale julkaistiin albumin ensimmäisenä singlenä vuonna 1980 ja siitä tuli Springsteenin ensimmäinen iso hitti Billboard Hot 100 -listalla. ==Historiaa== Kun Springsteen tapasi Joey Ramonen New Jerseyn Asbury Parkissa, Ramone pyysi Springsteeniä tekemään kappaleen The Ramonesille. Springsteen sävelsi kappaleen "Hungry Heart" sinä iltana, mutta päätti pitää sen itsellään tuottajansa ja managerinsa, Jon Landaun neuvosta. Aiemmin, tarttuvat Springsteenin kappaleet, kuten "Blinded by the Light", "Because the Night" ja "Fire" oltiin annettu muualle ja niistä oli tullut hittejä toisille, eikä Landau halunnut trendin jatkuvan. "Hungry Heart" ylsi sijalle 5 Billboard Hot 100 listalla ja oli hänen suurin hittinsä, kunnes "Dancing in the Dark" ylsi sijalle 2 vuonna 1984. "Hungry Heart" on ollut monien elokuvien soundtrackissa vuosien varrella, kuten elokuvissa Kvish L'Lo Motzah (israelilainen elokuva), Risky Business, Peter's Friends, The Wedding Singer, The Perfect Storm, Warm Bodies. Single ei ollut hitti Isossa-Britanniassa. Kun se julkaistiin ensimmäisen kerran, se ylsi vain sijalle 44 UK Singles Chartsilla. Se pärjäsi paremmin, kun se julkaistiin uudelleen yhdessä hänen Greatest Hits -albuminsa kanssa. Tällä kertaa se ylsi sijalle 28. ==Coverit== Kappaleen ovat levyttäneet myös: Rod Stewart, Jesse Malin, Minnie Driver, Mike Love, Aidan Moffat, Paul Young, Smokie, Lucy Wainwright Roche, Paul Baribeau, Ginger Alford, Sexton Blake, The School, The Chuck Norris Experiment ja Juanes. Luokka:Bruce Springsteenin kappaleet Luokka:Vuoden 1980 kappaleet
FC Barcelona C

FC Barcelona C oli FC Barcelonan C-joukkue vuoteen 2007 asti, jolloin se lopetettiin. Nykyään Barcelonalla ei ole C-joukkuetta vaan Barcelona B:tä alempi joukkue on seuran U-19 ryhmä, FC Barcelona Juvenil A. ==Kausi 2006-2007== *Puheenjohtaja: Joan Laporta *Valmentaja: Juan Carlos Rojo *Liiga: Tercera División FC Barcelona C lakkautettiin kauden 2006-2007 jälkeen. == Tunnettuja pelaajia == === Sergio García === Sergio García on Barça C:n kaikkien aikojen eniten maaleja tehnyt pelaaja. Hän teki 22 ottelussa 11 maalia. === Pedro === Pedro Rodríguez pelasi C:ssä 70 ottelua ja teki 10 maalia. Hän on C:n toiseksi eniten maaleja tehnyt pelaaja. === Lionel Messi === Lionel Messi pelasi Barcelona C:ssä vain vähän aikaa sillä hän pääsi jo nuorena edustukseen. Messi pelasi C:n paidassa 10 ottelua ja teki huimat 5 maalia. === Víctor Valdés === Víctor Valdés on Barça C:n menestynein maalivahti. Hän pelasi C:ssä vain yhdellä kaudella pelaten 16 ottelua. === Javi Moreno === Javi Moreno pelasi C:ssä 19 ottelua ja teki niissä 9 maalia. == Aiheesta muualla == * FC Barcelonan virallinen sivusto * Luokka:Seulonnan keskeiset artikkelit
Kloogan keskitysleiri

Kloogan keskitysleiri oli Viron Kloogassa natsimiehityksen aikana toiminut työleiri, joka päättyi noin 2 000 juutalaisen murhaan 19. syyskuuta 1944. == Keskitysleirin perustaminen == Kloogan keskitysleiri perustettiin jo vuonna 1942, mutta se otettiin laajempaan käyttöön keskitysleirinä vasta elo–syyskuussa 1943. Leiri oli Tallinnan–Paldiski -rautatien eteläpuolella. Se oli noin 1,279 neliömetriä ja sen ympärillä oli noin 2,5 metriä korkea piikkilanka-aita. Vuonna 1943 sinne siirrettiin Kaunasin ja Vilnan ghetoista Liettuasta sekä Salaspilsin ghetosta, Latviasta, tuotuja juutalaisia. Lisäksi tuotiin pieni määrä Virosta, Venäjältä ja Romaniasta. Vankeja oli leirillä noin 2 000–3 000\. Leiri perustettiin Vaivaran keskitysleirin alaisuuteen. He työskentelivät Kloogan seudun teollisuuslaitoksissa, muun muassa puusepänverstailla ja betonitehtailla. Kun sinne 29. syyskuuta 1943 tuotiin ensimmäiset 750 juutalaista oli siellä jo ennestään 650 juutalaista; 600 naista ja 50 miestä. Siellä oli sitä ennen ollut noin sata neuvostoliittolaista sotavankia. == Saksalaisten lähtö leiriltä == Neuvostoliiton joukkojen hyökätessä Viron alueelle elokuussa 1944 osa vangeista siirrettiin Puolaan. Syyskuun 17. päivänä 1944 leiri määrättiin tyhjennettäväksi. Syyskuun 19. päivänä jäljelle jääneet noin 2 000 leiriläistä ammuttiin ja osa poltettiin ennen leirin johdon pakenemista Saksaan. 80 vankia pelastui piilottelemalla lähialueella. == Muistomerkit == Keskitysleirialueella, Klooga-Aedlinnan rautatieseisakkeen pohjoispuolella, on useita keskitysleirin muistomerkkejä. Neuvosto-Viron aikana, vuonna 1951, pystytettiin hautakivi leiriltä löydettyjen vainajien hautapaikalle. Vuonna 1994 Viron ja Israelin valtioiden edustajat paljastivat muistomerkin juutalaisuhrien muistoksi. == Lähteet == * === Viitteet === == Aiheesta muualla == *Images of the Holocaust at Klooga Mustavalkoisia kuvia leiriltä. Luokka:Viron historia Luokka:Lääne-Harju Luokka:Viron nähtävyydet
Baraka (elokuva)

Baraka on yhdysvaltalainen poeettinen dokumenttielokuva vuodelta 1992. Sen ovat käsikirjoittaneet Constantine ja Geneviève Nicholas ja ohjannut ja kuvannut Ron Fricke. Ei-narratiivinen, näyttäviin kuviin ja musiikkiin perustuva elokuva muistuttaa tyyliltään Godfrey Reggion elokuvaa Koyaanisqatsi (1982), jonka teossa Fricke oli kymmenen vuotta aiemmin mukana pääkuvaajana, käsikirjoittajana ja leikkaajana. Yksi molempien elokuvien suosima tekniikka on tapahtumien nopeuttaminen ajastetulla kuvauksella. Baraka oli myös ensimmäinen elokuva 20 vuoteen, jonka kuvauksessa hyödynnettiin 70 millimetrin filmiä käyttävää Todd-AO-­tekniikkaa. Se oli myös ensimmäinen filmille kuvattu elokuva, joka digitalisoitiin ja restauroitiin Blu-ray-­julkaisua varten erikois­teräväpiirto­tekniikalla (Full Ultra HD, FUHD). Baraka koostuu eri puolilla maailmaa kuvatuista otoksista erilaisista uskonnollisista rituaaleista ja seremonioista, luonnosta ja luonnonvarojen liikakäytöstä, kaupungistumisesta, työnteosta ja muusta inhimillisestä toiminnasta. Elokuvakriitikko Roger Ebert kuvaa Barakaa toisaalta 96-minuuttiseksi matka­kertomukseksi, toisaalta koko Maa-planeettaa pohtivaksi meditaatioksi.Baraka, Roger Ebert 12.11.1993, viitattu 4.7.2015. Elokuvan viisihenkinen kuvausryhmä vieraili 13 kuukauden aikana 152 kuvauskohteessa 24 maassa: Argentiinassa, Australiassa, Brasiliassa, Kambodžassa, Kiinassa, Ecuadorissa, Egyptissä, Ranskassa, Hongkongissa, Intiassa, Indonesiassa, Iranissa, Israelissa, Italiassa, Japanissa, Keniassa, Kuwaitissa, Nepalissa, Puolassa, Saudi-Arabiassa, Tansaniassa, Thaimaassa, Turkissa ja Yhdysvalloissa. Elokuva voitti Fipresci-palkinnon Montrealin maailmanelokuvafestivaaleilla 1992. ==Lähteet== ==Aiheesta muualla== * Spirit of Baraka, nonverbaalisille dokumenttielokuville omistettu sivusto Luokka:Yhdysvaltalaiset dokumenttielokuvat Luokka:Vuoden 1992 yhdysvaltalaiset elokuvat
Peña

Peña on muun muassa seuraavien henkilöiden sukunimi: * Candela Peña (s. 1973), espanjalainen näyttelijä * Carlos Alberto Peña (s. 1990), meksikolainen jalkapalloilija * Elizabeth Peña (1959–2014), yhdysvaltalainen näyttelijä * Enrique Peña Nieto (s. 1966), Meksikon presidentti * Federico Peña (s. 1947), yhdysvaltalainen demokraattipoliitikko * Francisco Peña Romero (s. 1978), espanjalainen jalkapalloilija * Héctor Cubillos Peña (s. 1948), kolumbialainen katolinen piispa * Héctor Luis Lucas Peña Gómez (s. 1929), kuubalainen katolinen piispa * Iván de la Peña (s. 1976), espanjalainen jalkapalloilija * José María Peña (1895–1988), espanjalainen jalkapalloilija ja valmentaja * Julianna Peña (s. 1989), yhdysvaltalainen vapaaottelija * Mariano Peña (s. 1957), espanjalainen näyttelijä * Michael Peña (s. 1976), yhdysvaltalainen näyttelijä * Nancy Peña (s. 1979), ranskalainen sarjakuvataiteilija * Narcisse Diaz de la Peña (1808–1876), ranskalainen taidemaalari * Paco Peña (s. 1942), espanjalainen flamencokitaristi * Raymundo Joseph Peña (1934–2021), yhdysvaltalainen katolinen piispa * Santiago Peña (s. 1978), Paraguayn presidentti * Vicente Ramón Hernández Peña (1935–2018), venezuelalainen katolinen piispa * Victor de la Peña Pérez (1933–2015), espanjalainen katolinen piispa * Victor Hugo Peña (s. 1974), kolumbialainen maantiepyöräilijä. == Nimen muita merkityksiä == * Peña Sport FC, espanjalainen jalkapalloseura
Fabiana Luperini

Fabiana Luperini (s. 14. tammikuuta 1974 Pontedera, Toscana) on italialainen maantiepyöräilijä, joka kilpaili ammattilaisena vuosina 1997–2014. Luperini voitti Giro d'Italia Femminile -kilpailun viisi kertaa: 1995, 1996, 1997, 1998 ja 2008. "Naisten Ranskan ympäriajoksi" kutsutun Grande Boucle -kilpailun hän voitti 1995, 1996 ja 1997. La Flèche Wallonne -kilpailun hän voitti kolme kertaa ja maantieajon Italian-mestaruuden neljästi. == Saavutuksia == Lähteet: Cycling Archives ;1991 :Junioreiden MM-kilpailut, maantieajossa pronssia ;1993 :MM-kilpailut, joukkueaika-ajossa pronssia :Vertemate con Minoprio, voitto ;1994 :Trofeo Alfredo Binda - Comune di Cittiglio, voitto ;1995 :Giro d'Italia Femminile, kokonaiskilpailun voitto :Grande Boucle, kokonaiskilpailun voitto :Giro del Trentino, kokonaiskilpailun voitto ;1996 :Giro d'Italia Femminile, kokonaiskilpailun voitto :Grande Boucle, kokonaiskilpailun voitto :Maantieajon Italian-mestaruus :Giro del Trentino, kokonaiskilpailun voitto ;1997 :Giro d'Italia Femminile, kokonaiskilpailun voitto :Grande Boucle, kokonaiskilpailun voitto ;1998 :Giro d'Italia Femminile, kokonaiskilpailun voitto :La Flèche Wallonne, voitto :Tour de l'Aude Cycliste Féminin, kokonaiskilpailun voitto :Grande Boucle, kokonaiskilpailussa toinen ;1999 :Giro del Trentino, kokonaiskilpailun voitto ;2000 :Trofeo Alfredo Binda - Comune di Cittiglio, voitto ;2001 :La Flèche Wallonne, voitto ;2002 :La Flèche Wallonne, voitto :Giro del Trentino, kokonaiskilpailun voitto ;2004 :Berner Rundfahrt, voitto :Giro d'Italia Femminile, kokonaiskilpailussa toinen :Maantieajon Italian- mestaruus ;2006 :Giro del Lago Maggiore - GP Knorr, voitto :GP Costa Etrusca, voitto :Giro del Friuli Donne, voitto :Emakumeen Bira, kokonaiskilpailun voitto :Maantieajon Italian-mestaruus ;2007 :La Coupe du Monde Cycliste Féminine de Montréal, voitto ;2008 :GP Varazze Citta Delle Donne, voitto :Maantieajon Italian-mestaruus :Giro del Trentino, kokonaiskilpailun voitto :Giro d'Italia Femminile, kokonaiskilpailun voitto :GP de Plouay, voitto == Lähteet == Luokka:Italialaiset maantiepyöräilijät Luokka:Vuonna 1974 syntyneet Luokka:Elävät henkilöt
Valentin Gummerus

Valentin Gummerus (29. huhtikuuta 1852 Kannus – 2. lokakuuta 1919 Helsinki) oli suomalainen senaattori, valtiopäivämies ja kihlakunnantuomari. Gummeruksen vanhemmat olivat Säämingin kirkkoherra, rovasti Aleksander Jakob Gummerus (1807–1891) ja Emilia Nordling. Hän pääsi ylioppilaaksi 1869 Helsingin normaalikoulusta ja suoritti Helsingin yliopistossa tuomarintutkinnon 1875 sekä valmistui filosofian kandidaatiksi 1883 ja molempien oikeuksien kandidaatiksi 1886. Gummerus sai varatuomarin arvon 1878. Gummerus oli oikeusneuvosmiehenä Käkisalmessa 1882–1886, vankeinhoitohallituksen sihteerinä 1886, Suomen senaatin oikeusosaston kanslistina 1887–1891, Hauhon tuomiokunnan tuomarina 1891–1893, lainvalmistelukunnan nuorempana jäsenenä 1893–1899, Tyrvään tuomiokunnan tuomarina 1901 ja senaatin oikeusosastolla senaattorina 1901–1902. Gummerus oli Käkisalmen edustaja porvarissäädyssä valtiopäivillä 1888 ja 1891. Valentin Gummerus oli naimisissa 1876–1908 Alma Adèle Lönnrothin (k. 1908) kanssa. Lehtori ja kirjankustantaja Karl Jacob Gummerus oli Valentin Gummeruksen vanhempi veli, samoin kuin rovasti, valtiopäivämies Aleksanteri Gummerus. Rovasti ja valtiopäivämies Julius Immanuel Gummerus oli puolestaan hänen nuorempi veljensä.Kuka kukin oli 1961 Wikiaineisto == Lähteet == Luokka:Suomalaiset juristit Luokka:Suomalaiset senaattorit Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1852 syntyneet Luokka:Vuonna 1919 kuolleet
George Corral

George Ulises Corral Ang (s. 18. heinäkuuta 1990 Ecatepec) on meksikolainen jalkapalloilija. Corral edustaa Santiago de Querétaro kaupungista tulevaa Querétaro FC:tä. Hän on pelipaikaltaan puolustaja. Corral aloitti ammattilaisuransa vuonna 2007 Socio Águilassa, joka on Club Américan reservijoukkue. Hän pelasi Socio Águilassa 20 ottelua tehden niissä yhden maalin. 8. helmikuuta 2009 hän pelasi ensimmäisen ottelunsa Club Américan riveissä. Club Américassa Corral pelasi 12 ottelua. Kaudelle 2012-13 hän siirtyi lainalle Chiapas FC:hen, jossa pelasi 49 ottelua. Palattuaan lainalta Chiapasista, hänet myytiin heinäkuussa 2013 Querétaro FC:hen, jossa on pelannut 69 ottelua. Corral pelasi ensimmäisen ottelunsa Meksikon maajoukkueessa 15. huhtikuuta 2015 ystävyysottelussa Yhdysvaltoja vastaan. Hän oli mukana Meksikon maajoukkueessa myös vuoden 2015 Copa Américassa, mutta ei pelannut turnauksessa yhtään ottelua. Hän on pelannut kolme maaottelua tekemättä niissä yhtään maalia. ==Lähteet== Luokka:Meksikolaiset jalkapalloilijat Luokka:Vuonna 1990 syntyneet Luokka:Elävät henkilöt
Annu Rani

Annu Rani (; s. 29. elokuuta 1992 Meerut) on intialainen keihäänheittäjä. Ranin henkilökohtainen ennätys on Jamshedpurissa 8. toukokuuta 2022 heitetty 63,82 metriä. Se on myös Intian ennätys naisten keihäänheitossa. Punessa käydyissä yleisurheilun Aasian-mestaruuskilpailuissa 2013 Rani oli seitsemäs tuloksella 52,29. Kansainyhteisön kisoissa 2014 hän sijoittui kahdeksanneksi heitettyään parhaalla heitollaan 56,37 metriä. Samana vuonna Incheonissa järjestetyissä Aasian kisoissa Rani saavutti pronssia maansa silloisella ennätystuloksella 59,53. Wuhanissa pidetyissä Aasian-mestaruuskilpailuissa 2015 hän oli viides 51,26 metrin heitolla. Rani saavutti pronssia Bhubaneswarin Aasian-mestaruuskilpailuissa 2017 tuloksella 57,32. Hän karsiutui loppukilpailusta Lontoon MM-kilpailuissa 2017. Jakartan Aasian kisoissa 2018 hän sijoittui kuudenneksi heitettyään 53,93. Hän saavutti hopeaa Dohan Aasian-mestaruuskilpailuissa 2019 tuloksella 60,22. Hän sijoittui samana vuonna kahdeksanneksi Dohan MM-kilpailuissa. Vuodelle 2021 siirretyissä Tokion olympialaisissa hän karsiutui loppukilpailusta. Eugenen MM-kilpailuissa 2022 hän sijoittui seitsemänneksi tuloksella 61,12. Hän saavutti samana vuonna pronssia Kansainyhteisön kisoissa tuloksella 60,00. == Lähteet == == Aiheesta muualla == * Luokka:Intialaiset keihäänheittäjät Luokka:Vuonna 1992 syntyneet Luokka:Elävät henkilöt
Niileksen voimalaitos

Niileksen voimalaitos eli Pitkämö II sijaitsee Kurikassa Jalasjoesta erkanevan kanavan päässä, josta se laskee Pitkämön tekojärveen. Sen putouskorkeus on 12,5 metriä ja teho 1 MW.Niileksen voimala, Vesirakentaja.fi , viitattu 4.6.2015 Fortum myi voimalan 2012 KoskienergialleFortum.fi == Lähteet == Luokka:Kurikan rakennukset ja rakennelmat Luokka:Kyrönjoen vesistö Luokka:Suomen vesivoimalat Luokka:Suomen padot
Pitkämön voimalaitos

Pitkämön vesivoimala eli Pitkämö I sijaitsee Pitkämön tekojärvellä, ja se on Jyllinkosken Sähkö Oy:n rakentama. Sen putouskorkeus on 28,5 metriä ja teho 6 MW.Pitkämön voimala, Vesirakentaja.fi , viitattu 4.6.2015 Fortum myi voimalan vuonna 2012 KoskienergialleFortum.fi . Voimala laskee Jalasjokeen. == Lähteet == Luokka:Kurikan rakennukset ja rakennelmat Luokka:Kyrönjoen vesistö Luokka:Suomen vesivoimalat Luokka:Suomen padot
Guzmán Pereira

Ricardo Guzmán Pereira Méndez (s. 16. toukokuuta 1991 Montevideo) on uruguaylainen jalkapalloilija. Pereira edustaa Chilen Primera Divisiónissa pelaavaa Universidad de Chileä. Pelipaikaltaan Pereira on puolustava keskikenttäpelaaja. Pereira aloitti ammattilaisuransa vuonna 2010 montevideolaisessa Wanderersissa. Hän siirtyi heinäkuussa santiagolaiseen Universidad de Chileen. Hän pelasi Wanderersissa yhteensä 68 ottelua tehden niissä kolme maalia. Universidadissa Pereira on pelannut 28 ottelua tehden niissä kaksi maalia. Ensimmäisen ottelunsa Uruguayn maajoukkueessa hän pelasi 13. marraskuuta 2014 ystävyysottelussa Costa Ricaa vastaan. Pereira oli mukana vuoden 2015 Copa Américassa, mutta ei pelannut turnauksessa otteluakaan. Hän on pelannut kolme maajoukkueottelua. ==Lähteet== Luokka:Uruguaylaiset jalkapalloilijat Luokka:Vuonna 1991 syntyneet Luokka:Elävät henkilöt
Jyrki Palo

thumb|Yleisradion Espanjan kirjeenvaihtaja Jyrki Palo. Jyrki Palo (s. 17. heinäkuuta 1958 Tampere) on suomalainen toimittaja, joka toimii Yleisradion Espanjan kirjeenvaihtajana. Palo aloitti työnsä Helsingin Sanomien ulkomaantoimittajana Wienissä vuonna 1988. Vuonna 1996 hän siirtyi Madridiin. Vuonna 2003 yhteistyö Helsingin Sanomien kanssa päättyi. Siitä lähtien Palo on työskennellyt freelancer-toimittajana Madridissa tehden juttuja pääasiallisesti Yleisradiolle. == Teoksia == *Jugoslavia – kansakunta, jota ei ollut, (yhdessä Yrjö Lautelan kanssa, VAPK-kustannus 1992) *Itävalta – kappale mennyttä suuruutta, (yhdessä Yrjö Lautelan kanssa, Edita 2005) == Lähteet == Luokka:Suomalaiset toimittajat Luokka:Ylen toimittajat Luokka:Vuonna 1958 syntyneet Luokka:Elävät henkilöt Luokka:Ulkomaankirjeenvaihtajat
Lars Homén (senaattori)

Lars Homén (28. joulukuuta 1844 Eura – 12. marraskuuta 1906 Helsinki) oli suomalainen senaattori ja hovioikeudenneuvos. Homénin vanhemmat olivat kirkkoherra, rovasti Gustaf Wilhelm Homén (1804–1874) ja Maria Fredrika Augusta Adlerstjerna. Hän pääsi ylioppilaaksi 1861 Turun lukiosta ja valmistui Helsingin yliopistosta filosofian kandidaatiksi 1867, filosofian maisteriksi 1869 ja molempien oikeuksien kandidaatiksi 1873. Homén sai varatuomarin arvon 1875. Homén oli yleisen revisio-oikeuden kanslistina 1876–1880 ja notaarina 1880–1886, prokuraattoritoimituskunnan sihteerinä 1886–1889, lainvalmistelukunnan jäsenenä 1888–1890 ja Viipurin hovioikeudessa asessorina 1889–1900 sekä hovioikeudenneuvoksena vuonna 1900. Hän oli Suomen senaatin oikeusosastolla senaattorina 1900–1901 ja 1905–1906 sekä toimi asianajajana Helsingissä 1901–1905 jossa hänellä oli oma asianajotoimisto P. E. Svinhufvudin kanssa. Homén oli Helsingin rahatoimikamarin sihteerinä 1877–1884 ja kamarin jäsenenä sekä kaupunginvaltuuston jäsenenä. Hän oli Uudenmaan Osakepankin hallintoneuvoston jäsen 1901–1905. Homén oli naimisissa vuodesta 1878 Anna Ulrika Selina Baarmanin kanssa. Heidän poikiansa olivat kirjallisuudentutkija, kirjastonhoitaja ja professori Lars Olaf Homén ja jääkärieversti, kunnallisneuvos Lars Birger Homén.Wikiaineisto : Kuka kukin oli 1961 == Lähteet == Luokka:Suomalaiset juristit Luokka:Suomalaiset senaattorit Luokka:Vuonna 1844 syntyneet Luokka:Vuonna 1906 kuolleet
Emily Bett Rickards

Emily Bett Rickards (s. 24. heinäkuuta 1991 Vancouver) on kanadalainen näyttelijä, joka tunnetaan parhaiten roolistaan The CW-kanavan action- draamasarjassa Arrow, jossa hän näyttelee Felicity Smoakia. Hän on näytellyt myös hevosaiheisessa elokuvassa Tyttö ja villivarsa 3 vuonna 2012. Rickards syntyi ja kasvoi Brittiläisessä Kolumbiassa. Hän harrasti nuorena tanssia ja näytteli musikaaleissa. Lukion jälkeen hän opiskeli vancouverilaisessa elokuvakoulussa. Rickards sai ensimmäiset roolinsa televisioelokuvista ennen kuin pääsi televisiosarjan Arrow ensimmäiselle tuotantokaudelle näyttelemään Felicity Smoakia. Hänen roolinsa sai yleisöltä hyvän vastaanoton, jolloin tuottajat päättivät lisätä alun perin sivuhahmoksi kirjoitetun Felicityn yhdeksi sarjan päähenkilöistä. Tällöin Rickards pääsi merkittävään osaan sarjan toiselle ja kolmannelle tuotantokaudelle. == Filmografia == Elokuvat Vuosi Suomenkielinen nimi Alkuperäinen nimi Rooli Huom. 2012 Random Acts of Romance Random Acts of Romance Bacon and Eggs Bacon and Eggs Dite lyhytelokuva Tyttö ja villivarsa 3 Flicka: Country Pride Mary Malone 2014 Dakota's Summer Dakota's Summer Kristin 2015 Brooklyn Brooklyn Patty McGuire 2016 Slumber Slumber Stevens Televisiosarjat Vuosi Suomenkielinen nimi Alkuperäinen nimi Rooli Huom. 2012-2020 Arrow Arrow Felicity Smoak / Overwatch 2013 Romeo Killer: The Chris Porco Story Romeo Killer: The Chris Porco Story Lauren Phillps televisioelokuva 2014–2016 The Flash The Flash Felicity Smoak 2016 Legends of Tomorrow Legends of Tomorrow Felicity Smoak Jakso: "River of Time" Comedy Bang! Bang! Comedy Bang! Bang! Becky Simmons Webisode Vuosi Alkuperäinen nimi Rooli Huom. 2009 Never Gonna Be Alone Bride musiikkivideo 2013 Soldiers of the Apocalypse Forty päärooli (8 jaksoa) Arrow: Blood Rush Felicity Smoak 6 jaksoa 2015 Very Mallory itsenään äänirooli Vixen Felicity Smoak 1 jakso 2016 Paranormal Solutions Inc Genevieve Kreme == Lähteet == == Aiheesta muualla == * * * Emily Bett Rickards Instagramissa Luokka:Kanadalaiset näyttelijät Luokka:Vuonna 1991 syntyneet Luokka:Elävät henkilöt
Kloogan rautatieasema

Kloogan rautatieasema () on Eesti Raudteen Tallinna–Paldiski-radan varrella sijaitseva rautatieasema. Se sijaitsee 36,9 kilometriä Tallinnasta ja 11,8 kilometriä Paldiskista. Asemalta haarautuu 3,4-kilometrinen rata Kloogarannaan. Kloogasta on Elronin liikennöimää henkilöliikennettä Tallinnaan (17–19 edestakaista vuoroa päivässä) ja Paldiskiin (14–15 edestakaista vuoroa päivässä) sekä Kloogarannaan (3–4 vuoroa). == Lähteet == Luokka:Viron rautatieliikennepaikat Luokka:Lääne-Harju
Liu Shiying

Liu Shiying (s. 24. syyskuuta 1993) on kiinalainen keihäänheittäjä ja olympiavoittaja. Hänen henkilökohtainen ennätyksensä on Shaoxingissä 15. syyskuuta 2020 heitetty 67,29 metriä. Liu saavutti hopeaa alle 20-vuotiaiden maailmanmestaruuskilpailuissa 2012 tuloksella 59,20. Hän voitti samana vuonna alle 20-vuotiaiden Aasian-mestaruuden tuloksella 53,02. Hän voitti kultamitalin Wuhanissa järjestetyissä Aasian-mestaruuskilpailuissa 2015 heitettyään parhaalla heitollaan 61,33 metriä. Liu paransi samalla Li Lingwein kaksi vuotta aiemmin tekemää kisaennätystä 68 senttimetrillä. Rio de Janeiron olympialaisissa 2016 hän karsiutui loppukilpailusta. Hän heitti toukokuussa 2017 Kawasakissa tuolloisen Aasian ennätyksen 66,47. Lontoon MM-kilpailuissa 2017 hän sijoittui kahdeksanneksi. Hän voitti kultaa Jakartan Aasian kisoissa 2018 tuloksella 66,09. Vuonna 2019 Liu voitti Pihtiputaan Keihäskarnevaalien naisten kilpailun 65,09 metriä kantaneella heitollaan. Hän saavutti samana vuonna hopeaa Dohan MM-kilpailuissa tuloksella 65,88. Tokion olympialaisissa vuonna 2021 Liu voitti olympiakultaa tuloksella 66,34. Eugenen MM-kilpailuissa 2022 hän sijoittui neljänneksi tuloksella 63,25. Seuraavana vuonna hän saavutti hopeaa Bangkokin Aasian-mestaruuskilpailuissa tuloksella 61,51 ja oli kuudes Budapestin MM-kilpailuissa. == Lähteet == == Aiheesta muualla == * Luokka:Kiinalaiset keihäänheittäjät Luokka:Kiinalaiset olympiavoittajat Luokka:Vuonna 1993 syntyneet Luokka:Elävät henkilöt
Emil Frithiof Andersin

Emil Frithiof Andersin (9. toukokuuta 1843 Iisalmi – 16. elokuuta 1906 Rantasalmi) oli suomalainen senaattori, valtiopäivämies, laamanni ja kihlakunnantuomari.Harjumäki, 2018, Liite 3 Annikki Harjumäki: Demokratisoitumiskehitys Tampereella, Oulussa ja Kuopiossa porvarissäädyn valtiopäivävaalien kautta tarkasteltuna. Lisensiaattitutkielma, Tampereen yliopisto, 2018. Viitattu 19.2.2021. Andersinin vanhemmat olivat nimismies Karl August Andersin (1816–1863) ja Johanna Amalia Liljander. Hän pääsi ylioppilaaksi vuonna 1862 Kuopion lukiosta ja suoritti Helsingin yliopistossa tuomarintutkinnon 1865. Andersin sai varatuomarin arvon 1868 ja laamannin arvon 1893. Andersin oli Kuopion läänin varalääninkamreerina 1873–1879, Kuopion pormestarina 1879–1883, Kuopion tuomiokunnan tuomarina 1883–1890 ja Liperin tuomiokunnan tuomarina 1890–1900. Hän oli Suomen senaatin oikeusosastolla senaattorina 1900–1905. Andersin oli säätyvaltiopäivillä talonpoikaissäädyssä Rantasalmen tuomiokunnan edustaja 1872. Porvarissäädyssä hän oli valtiopäivillä Kuopion edustaja 1882, 1885, 1888 ja Joensuun edustaja 1899 ja 1900. Andersin toimi lisäksi talonpoikaissäädyn sihteerinä valtiopäivillä 1891. Hän oli Helsingin kaupunginvaltuuston puheenjohtaja 1884, Kuopion kaupunginvaltuuston jäsen 1884–1889 ja Joensuun kaupunginvaltuuston jäsen 1896–1899. Andersin oli naimisissa vuodesta 1868 Selina Aurora Pontánin kanssa. Heidän poikiaan olivat senaattori, oikeusneuvos ja kansanedustaja Walter August Andersin ja lääkintöneuvos Einar Emil Anttinen (vuoteen 1906 Andersin, 1876–1962).Wikiaineisto : Kuka kukin oli 1961Kuka kukin on 1954 : Einar Anttinen (Projekt Runeberg) == Lähteet == Luokka:Suomalaiset juristit Luokka:Suomalaiset senaattorit Luokka:Suomen suuriruhtinaskunnan porvarissäädyn valtiopäivämiehet Luokka:Suomen suuriruhtinaskunnan talonpoikaissäädyn valtiopäivämiehet Luokka:Helsingin kaupunginvaltuutetut Luokka:Kuopion kaupunginvaltuutetut Luokka:Joensuun kaupunginvaltuutetut Luokka:Vuonna 1843 syntyneet Luokka:Vuonna 1906 kuolleet
Ludwig von Reuter

Ludwig von Reuter (9. helmikuuta 1869 Guben – 18. joulukuuta 1943 Potsdam)Reuter, Ludwig von Das Bundesarchiv. Viitattu 1.2.2020. oli saksalainen amiraali, joka komensi ensimmäisen maailmansodan jälkeen Skotlannin Scapa Flow’hun internoitua Saksan avomerilaivastoa ja määräsi sen upotettavaksi kesäkuussa 1919. Reuter aloitti uransa Saksan keisarikunnan laivastossa vuonna 1885. Hän oli tykistöasiantuntijana laivastoministeriön aseosastolla ja vuosina 1910–1914 taisteluristeilijän kapteenina. Maailmansodan aikana Reuter oli muun muassa taisteluristeilijä SMS Derfflingerin kapteeni sekä myöhemmin usean risteilijäryhmän komentaja. Avomerilaivaston komentaja Franz von Hipper nimitti hänet tiedustelualusryhmän komentajaksi.Nordisk familjebok, täydennysosa (1925), s. 1278 Runeberg.org. Viitattu 4.7.2015.Ludwig von Reuter Firstworldwar.com. Viitattu 4.7.2015. Reuter sai vuonna 1916 kontra-amiraalin arvon. Marraskuussa 1918 solmittu Compiègnen aselepo määräsi Saksan avomerilaivaston kaikki 74 alusta siirrettäviksi Britannian päälaivastotukikohtaan Scapa Flow’hun, kunnes niiden lopullisesta kohtalosta päätettäisiin rauhansopimuksen yhteydessä. Reuter sai komentaa laivastoa, joka saapui Scapa Flow’hun marraskuun 1918 lopulla ja jäi sen jälkeen odottamaan kohtaloaan. Kun Saksalle Versailles’n rauhansopimuksen allekirjoittamiseen annettu määräaika oli umpeutumassa, Reuter lähetti 21. kesäkuuta 1919 kaikkien alusten päälliköille salaisen koodiviestin, jossa nämä määrättiin upottamaan aluksensa, jotta ne eivät päätyisi sodan voittajien käsiin. Saksan hallitus oli jo päättänyt hyväksyä laivaston luovuttamisen briteille, mutta Reuter sai upotettua 66 laivaa. Britit pitivät tekoa aselepoehtojen rikkomisena, mutta eivät kyenneet estämään sitä.Reijo Vahtokari: Suurten ruumiiden lahti, Suomen Kuvalehti 27/2015, s. 43, 46. Kun Reuter palasi Saksaan, häntä juhlittiin kotimaassaan sankarina. Hän erosi palveluksesta elokuussa 1920 ja julkaisi seuraavana vuonna muistelmakirjan Scapa Flow: Das Grab der Deutschen flotte. Erotessaan laivastosta Reuter sai vara-amiraalin arvon. Hänet ylennettiin amiraaliksi vuonna 1939. ==Lähteet== Luokka:Saksan keisarikunnan laivaston amiraalit Luokka:Saksalaiset ensimmäisen maailmansodan sotilaat Luokka:Vuonna 1869 syntyneet Luokka:Vuonna 1943 kuolleet
Elohopea-asetaatti

Elohopea-asetaatti ((C2H3O2)2Hg) on elohopea- ja asetaatti-ionien muodostama ioniyhdiste. Yhdistettä voidaan käyttää muiden elohopeayhdisteiden valmistamiseen ja katalyyttinä orgaanisen kemian reaktioissa. ==Ominaisuudet== Huoneenlämpötilassa elohopea-asetaatti on valkoista kiteistä ainetta. Yhdiste liukenee hyvin veteen ja liukenee myös eräisiin orgaanisiin liuottimiin kuten etanoliin ja dietyylieetteriin. Monien muiden elohopeayhdisteiden tavoin myös elohopea-asetaatti on hyvin myrkyllistä.Milton Nowak & William Singer: Mercury compounds, Kirk-Othmer Encyclopedia of Chemical Technology, John Wiley & Sons, New York, 2000. Viitattu 4.7.2015 ==Valmistus ja käyttö== Elohopea-asetaattia voidaan valmistaa liuottamalla elohopeaoksidia tai elohopeajodidia kuumaan etikkahappoliuokseen. Etikkahappoa käytetään hieman ylimäärin ehkäisemään muodostuvan suolan hydrolyysiä. Toinen tapa valmistaa yhdistettä on hapettaa elohopeaa peretikkahapolla ja liuottaa muodostunut tuote etikkahappoon. :HgO + 2 CH3COOH → (CH3COO)2Hg + H2O Elohopea-asetaattia voidaan käyttää muiden elohopeayhdisteiden valmistamiseen. Erityisesti sitä käytetään orgaanisten elohopeayhdisteiden kuten fenyylielohopea-asetaatin ja merbromiinin synteesiin. Yhdistettä voidaan käyttää myös katalyyttinä orgaanisen kemian synteeseissä esimerkiksi polymerointireaktioissa ja analyyttisessä kemiassa reagenssina. ==Lähteet== Luokka:Asetaatit Luokka:Elohopeayhdisteet
Gustaf Julius Ferdinand Nummelin

Gustaf Julius Ferdinand Nummelin (3. huhtikuuta 1845 Pori – 8. toukokuuta 1927 Helsinki) oli suomalainen senaattori ja hovioikeudenneuvos. Nummelinin vanhemmat olivat kauppias Klas Johan Nummelin ja Fredrika Wahlbäck. Hän pääsi ylioppilaaksi 1863 Turun lukiosta ja suoritti Helsingin yliopistossa kameraalitutkinnon 1866 ja tuomarintutkinnon 1867. Nummelin sai varatuomarin arvon 1869. Nummelin oli Turun hovioikeudessa kanslistina 1872–1875, ylimääräisenä viskaalina 1875–1878, notaarina 1878–1885, varakanneviskaalina 1885–1886, asessorina 1886–1897 ja hovioikeudenneuvoksena 1897–1900. Hän oli Suomen senaatin oikeusosastolla senaattorina 1900–1901 ja uudelleen 1906–1909 jouduttuaan poliittisista syistä erotetuksi 1901. Nummelin oli kirkolliskokouksen jäsenenä 1898, Turun kaupunginvaltuuston jäsenenä 1892–1901 ja siviilivirkakunnan leski- ja orpokassan valtuutettujen puheenjohtajana 1909–1927. Nummelin oli naimisissa vuodesta 1888 Anna Emilia Souranderin kanssa. Heidän poikansa oli lähetystöneuvos Ragnar Numelin.Wikiaineisto : Kuka kukin oli 1961Aikalaiskirja 1934 : Ragnar Numelin == Lähteet == Luokka:Suomalaiset juristit Luokka:Suomalaiset senaattorit Luokka:Vuonna 1845 syntyneet Luokka:Vuonna 1927 kuolleet
Viktorija Sudaruškina

pienoiskuva|Viktorija Sudaruškina vuonna 2015. Viktorija Viktorovna Sudaruškina (, s. 2. syyskuuta 1990) on venäläinen keihäänheittäjä. Hänen henkilökohtainen ennätyksensä on 24. helmikuuta 2015 heitetty 62,78 metriä. Sudaruškina saavutti hopeaa vuoden 2013 kesäuniversiadeissa tuloksella 62,68. Moskovassa järjestetyissä yleisurheilun maailmanmestaruuskilpailuissa 2013 hän selviytyi karsinnasta loppukilpailuun 62,20 metrin heitolla. Finaalissa Sudaruškina sijoittui seitsemänneksi tuloksella 62,21. == Lähteet == == Aiheesta muualla == * Luokka:Venäläiset keihäänheittäjät Luokka:Vuonna 1990 syntyneet Luokka:Elävät henkilöt
Rosa Was Here

Rosa Was Here on Kaija Juurikkalan ohjaama, vuonna 1993 valmistunut ja vuonna 1994 teatteriensi-iltansa saanut puolipitkä nuortenelokuva. ==Juoni== Kolmattatoista syntymäpäiväänsä lähestyvä Rosa herää eräänä aamuna maailmaan, josta kaikki yli 13-vuotiaat ovat kadonneet. Hän tajuaa, että sama kohtalo uhkaa häntäkin ja viettää viimeiset päivänsä ystäviensä kanssa kaikkia rajoja rikkoen, ilman aikuisten valvontaa.Halila, Mikael: } Plot Summary, Internet Movie Database. Viitattu 4.7.2015. ==Tuotanto== Rosa Was Here oli yksi vuosina 1990–1996 nuorille elokuvan­tekijöille suunnatun Sparraus­rinki-tuki­ohjelman puitteissa valmistuneesta kahdestatoista elokuvasta. Tukihankkeessa olivat mukana Suomen elokuvasäätiö, Audiovisuaalisen viestintäkulttuurin edistämiskeskus (AVEK), Yleisradio ja MTV3.Rautavuori, Piritta: Sparrausrinki lopetti - Jäänmurtaja jäi viimeiseksi. Festival News, Tampereen yliopisto 4.3.1998. Viitattu 29.6.2015.Suomalainen elokuvatuotanto 1990–1999, Elonet, viitattu 4.7.2015. ==Vastaanotto== Elokuva palkittiin Tampereen kansainvälisten lyhytelokuva­festivaaleilla (Risto Jarva -palkinto) ja Oulun kansainvälisillä lasten- ja nuorten­elokuvien festivaaleilla marraskuussa 1993, jossa se sai myös ensiesityksensä.Rosa Was Here, Suomen Elokuvakontakti ry, viitattu 4.7.2015. Rosa Was Here on esitetty Yleisradion tv-kanavilla 1994, 1999, 2007, 2012 ja 2018. ==Lähteet== Luokka:Suomalaiset nuortenelokuvat Luokka:Vuoden 1994 suomalaiset elokuvat
San Andreas (elokuva)

San Andreas on vuonna 2015 ensi-iltansa saanut Brad Peytonin ohjaama katastrofielokuva. == Juoni == Elokuva kertoo Kaliforniassa tapahtuvasta maanjäristyksestä ja helikopteripelastaja Rayn (Dwayne Johnson) ja tämän vaimon Emman (Carla Gugino) yrityksestä pelastaa tyttärensä Blake (Alexandra Daddario). == Näyttelijät == == Vastaanotto == Elokuvan keskiarvo Metacriticissä oli 43/100 ja Rotten Tomatoesissa 5.3/10. Nyt-liitteen arviossa elokuvan käsikirjoitusta kuvattiin "sarjaksi arvattavia käännöksiä ja näennäisen jännittäviä täpäriä tilanteita" ja se sai yhden tähden. == Lähteet == == Aiheesta muualla == * * Luokka:Vuoden 2015 yhdysvaltalaiset elokuvat Luokka:Yhdysvaltalaiset katastrofielokuvat
Kaviokuonoyököt

Kaviokuonoyököt (Hipposideridae) on pienlepakoiden alalahkoon kuuluva heimo. Siihen kuuluvia sukuja ovat Hipposideros, Asellia, Anthops, Aselliscus, Cloetis, Coelops, Paracoelops, Rhinonisteris ja Triaenops. Heimon lajeja tavataan trooppisilla ja subtrooppisilla alueilla Afrikasta Australiaan ja Oseaniaan ja niitä esiintyy kuivilla alueilla, ruohostomailla ja metsissä. Turkin väri vaihtelee lajeittain vaaleasta keltaiseen, punaiseen, punaruskeaan, tummanruskeaan ja tummanharmaaseen. Kuonon päässä on uloke. Koiras muodostaa pienen haaremin muutaman naaraan kanssa. Parittelu tapahtuu yleensä syksyllä ja naaras synnyttää yleensä keväällä yhden poikasen, jota se hoitaa muutaman viikon. Nukkuessaan kaviokuonoyököt ovat erillään toisistaan. Niiden ääni tulee kurkunpäästä ja ne ottavat äänen vastaan sieraimillaan. Ne syövät enimmäkseen termiittejä, koppakuoriaisia, laulukaskaita ja torakoita. Ne itse voivat joutua haukkojen tai pöllöjen saaliiksi. Kaviokuonoyököt ovat läheistä sukua hevosenkenkäyököille. == Lähteet == == Aiheesta muualla == * http://www.bioone.org/doi/abs/10.1644/11-MAMM-A-073.1 *
Petri Jäntti

Petri Jäntti (s. 15. joulukuuta 1964 Kuopio) on entinen suomalainen jalkapalloilija. Hän oli pelipaikaltaan hyökkääjä. Jäntti on Kuopion Palloseuran kasvatti. Hän teki ensiesiintymisensä seuran edustusjoukkueessa SM-sarjassa 26. elokuuta 1984 vierasottelussa FC Kuusysiä vastaan. Jäntti edusti KuPS:aa pääsarjatasolla kausilla 1984–1985, 1988 ja 1992, sekä I divisioonassa 1993. Hän pelasi toisella sarjatasolla myös Kuopion Elossa 1987 ja Pallo-Kerho 37:ssa 1989–1991. Vuonna 1986 Jäntti esiintyi Jyväskylän Palloilijoiden riveissä II divisioonassa. Uransa aikana hän pelasi yhteensä 58 pääsarjaottelua ja onnistui maalinteossa neljästi. ==Lähteet== Luokka:Suomalaiset jalkapalloilijat Luokka:Vuonna 1964 syntyneet Luokka:Elävät henkilöt
Vulcan Centaur

Vulcan Centaur on United Launch Alliancen valmistama kantoraketti. Raketin ensilennolla 8. tammikuuta 2024 kuormana oli Astroboticin Peregrine- kuulaskeutuja, joka lähetettiin kohti Kuuta. Raketin tavoitteena on vähentää Yhdysvaltojen riippuvuutta venäläisistä rakettimoottoreista, joita Atlas V käyttää. Vulcanin on tarkoitus lopulta korvata Atlas V- ja Delta IV-raketit. Hankkeen tavoitteena on tehdä SpaceX:n Falcon-rakettien kanssa kilpailykykyinen raketti ja korvata venäläisvalmisteiset RD-180-rakettimoottorit Blue Originin BE-4-moottoreilla. Sierra Spacen Dream Chaser -alus on tarkoitus laukaista Vulcan-raketilla. == Historia == Ensimmäistä laukaisua lykättiin useita kertoja. Ensimmäistä laukaisua suunniteltiin vuodelle 2019. Raketin ensimmäiseksi tehtäväksi suunniteltiin Pentagonin tehtävä, jonka sopimuksen se sai vuonna 2020. Yhdysvaltain avaruusvoimien USSF-51-tehtävä siirrettiin Atlas V -raketille, ja toukokuussa 2024 odottamassa on 25 laukaisua, jotka on suunniteltu vuoden 2027 loppuun mennessä. ==Lähteet== == Aiheesta muualla == * United Launch Alliancen verkkosivuilla Luokka:Kantoraketit
Wayde van Niekerk

Wayde van Niekerk (s. 15. heinäkuuta 1992 Kapkaupunki) on eteläafrikkalainen pikajuoksija ja 400 metrin juoksun maailmanmestari ja olympiavoittaja sekä nykyisen maailmanennätyksen haltija. Kazanin universiadeissa 2013 van Niekerk saavutti pronssia pitkästä viestistä. Moskovan MM-kilpailuissa 2013 hän jäi 400 metrillä alkueriin. Vuonna 2014 van Niekerk saavutti 400 metrillä hopeaa Glasgow’n Kansainyhteisön kisoissa ja Afrikan-mestaruuskilpailuissa. Pekingin MM-kisoissa 2015 van Niekerk voitti kultaa 400 metrillä ajalla 43,48. Paremmin olivat aiemmin juosseet vain Michael Johnson, Butch Reynolds ja Jeremy Wariner. Kyseisen juoksun 300 metrin väliaika 31,36 oli tuohon mennessä kaikkien aikojen nopein 400 metrin juoksussa. Maaliskuussa 2016 van Niekerk juoksi 100 metriä aikaan 9,98 ja hänestä tuli ensimmäinen pikajuoksija, joka on 100 metrillä alittanut 10 sekuntia, 200 metrillä 20 sekuntia ja 400 metrillä 44 sekuntia. Van Niekerk voitti Durbanissa 2016 Afrikan-mestaruuden 200 metrillä ajalla 20,02 ja 4 × 100 metrin viestissä. Rion olympialaisissa 2016 ulkoradalla juossut van Niekerk voitti kultaa 400 metrillä maailmanennätysajalla 43,03. Hän kukisti toiseksi sijoittuneen Kirani Jamesin 0,73 sekunnilla ja rikkoi Michael Johnsonin vuodelta 1999 olleen entisen maailmanennätyksen 0,15 sekunnilla. 28\. kesäkuuta 2017 van Niekerk juoksi 300 metrin maailmanennätyksen 30,81 s alittaen Michael Johnsonin 17 vuotta vanhan ME-ajan neljällä sekunnin sadasosalla. Lontoon MM-kilpailuissa 2017 hän voitti kultaa 400 metrillä ajalla 43,98 ja sai hopeaa 200 metrillä ajalla 20,11. Vuodelle 2021 siirretyissä Tokion olympialaisissa hän karsiutui 400 metrin välierissä. Eugenen MM-kilpailuissa 2022 hän sijoittui samalla matkalla viidenneksi ja Budapestin MM-kilpailuissa 2023 seitsemänneksi. Van Niekerkin valmentajana on toiminut vuodesta 2012 lähtien Anna Botha, joka on aikaisemmin valmentanut muun muassa Frankie Fredericksiä. == Yksityiselämä == Van Niekerkin äiti Odessa Van Niekerk oli lahjakas pikajuoksija ja Van Niekerkin serkku pelasi Rion olympialaisissa Etelä-Afrikan rugbymaajoukkueessa. Van Niekerk aloitti opintonsa University of Free State -yliopistossa Bloemfonteinessa Etelä-Afrikassa vuonna 2012. == Henkilökohtaiset ennätykset == * 100 metriä: 9,94 (Velenje 2017) * 200 metriä: 19,84 (Kingston 2017) * 300 metriä: 30,81 (Ostrava 2017) * 400 metriä: 43,03 (Rio de Janeiro 2016, ME) == Lähteet == Luokka:Eteläafrikkalaiset pikajuoksijat Luokka:Eteläafrikkalaiset olympiavoittajat Luokka:Vuonna 1992 syntyneet Luokka:Elävät henkilöt
Trayvon Bromell

Trayvon Jaquez Bromell (s. 10. heinäkuuta 1995 St. Petersburg, Florida) on yhdysvaltalainen pikajuoksija, joka kilpailee 100 ja 200 metrin juoksussa. Bromell edustaa New Balance -seuraa edustettuaan aiemmin Baylorin yliopiston yleisurheilujoukkuetta Baylor Bearsia. Bromeel saavutti alle 20-vuotiaiden Pan-Amerikan-mestaruuskilpailuissa 2013 kultaa 4 × 100 metrin viestissä ja pronssia 100 metrillä. Kesäkuussa 2014 Bromell juoksi Eugenessa 100 metrillä alle 20-vuotiaiden sarjan maailmanennätyksen 9,97. Hän oli nuorten sarjassa ensimmäinen alle kymmenen sekunnin juossut juoksija. Alle 20-vuotiaiden MM- kilpailuissa 2014 Bromell voitti kultaa pikaviestistä ja hopeaa 100 metriltä. Kesäkuussa 2015 hän juoksi ennätyksekseen 9,84.http://edition.cnn.com/2015/06/26/sport/trayvon-bromell-usain-bolt- athletics/ Pekingin MM-kilpailuissa 2015 Bromell saavutti pronssia 100 metriltä ajalla 9,92. Hän jakoi pronssin Kanadan Andre De Grassen kanssa. Vuoden 2016 sisäratojen MM-kilpailuissa Portlandissa Bromell saavutti kultaa 60 metriltä ajalla 6,47. Rio de Janeiron olympialaisissa 2016 hän oli 100 metrillä kahdeksas. Seuraavien vuosien aikana Bromell kärsi lonkka- ja akillesvaivoista. Hän palasi huipulle 2021, jolloin juoksi Miramarissa 100 metrin kaikkien aikojen tilaston seitsemänneksi parhaan ajan 9,77, ja voitti Yhdysvaltojen olympiakarsinnan ajalla 9,80. Tokion olympialaisissa hän kuitenkin karsiutui 100 metrin välierissä. Eugenen MM-kilpailuissa 2022 hän saavutti 100 metrillä pronssia ajalla 9,88 edellään vain kaksi muuta yhdysvaltalaisjuoksijaa. == Henkilökohtaiset ennätykset == === Ulkoradoilla === Laji Tulos Paikka Päivä 100 metrin juoksu 9,77 Miramar 5. kesäkuuta 2021 200 metrin juoksu 20,03 Eugene 10. kesäkuuta 2015 === Sisäradoilla === Laji Tulos Paikka Päivä 60 metrin juoksu 6,47 Portland 18. maaliskuuta 2016 200 metrin juoksu 20,19 Fayetteville 14. maaliskuuta 2015 == Lähteet == Luokka:Yhdysvaltalaiset pikajuoksijat Luokka:Vuonna 1995 syntyneet Luokka:Elävät henkilöt